Ալեքսանդր Մյասնիկով (բժիշկ)

Ալեքսանդր Մյասնիկով (), խորհրդային և ռուսական բժիշկ, բժիշկ-սրտաբան, ընդհանուր պրակտիկ բժիշկ, հեռուստառադիոհաղորդավար, հասարակական գործիչ, առողջության մասին գրքերի հեղինակ։

Մոսկվայի պետական  առողջապահական հաստատության «Մ.Ժադկևիչի անվան Քաղաքային կլինիկական հիվանդանոց» գլխավոր բժիշկ (2010 թվականից սկսած մինչև այսօր)։

2020 թվականի հունիսի 21-ին  պարգևատրվել է Պիրոգովի շքանշանով   և 2017 թվականի հունիսի 7-ին արժանացել է  «Մոսկվայի վաստակավոր բժիշկ» պատվավոր կոչմանը։

Կենսագրություն  
Ալեքսանդր Մյասնիկովը ծնվել է 1953 թվականի սեպտեմբերի 15-ին  Լենինգրադ քաղաքում, ժառանգական բժիշկների ընտանիքում։ Մյասնիկովների բժշկական տոհմը  սկիզբ է առնում 19-րդ դարից (Տվերի մարզի Կարմիր Բլուր քաղաքում գտնվում է նրանց ընտանեկան թանգարանը)։ Ալեքսանդր Մյասնիկովը Ալեքսանդր Լեոնիդովիչ Մյասնիկովի (1899—1965) թոռն է և խորհրդային հայտնի գիտնական, Համառուսական  թերապևտների միության նախագահ, բժշկական գիտությունների թեկնածու Լեոնիդ Ալեքսանդրովիչ Մյասնիկովի (1928—1973) և հայտնի գերոնտոլոգ, ազգությամբ Ղրիմի թաթար Օլգա Խալիլովնա Ալիևայի (17.04.1927 — 27.01.2020) որդին։

1976 թվականին ավարտել է Մոսկվայի Ն․ Պիրոգովի անվան երկրորդ բժշկական համալսարանը, որից հետո մինչև 1981 թվականը  սովորել է Ա․ Մյասնիկովի անվան սրտաբանական համալսարանի օրդինատուրայում և ասպիրանտուրայում։

1981 թվականին պաշտպանել է թեկնածուական թեզ։

Աֆրիկայում, Մոզամբիկի Ժողովրդական Հանրապետությունում երկրաբանների խմբում աշխատել է որպես բժիշկ։ 1983 թվականին Զամբեզիի արվարձանում աշխատել է որպես ընդհանուր պրակտիկայի բժիշկ։

1984-1989 թվականներին Անգոլայում «Пренда» կառավարական հոսպիտալում ծառայել է որպես խորհրդային բժիշկ-խորհրդատուների խմբի ավագ։

Վերադառնալով Մոսկվա՝ համատեղել է Համամիութենական սրտաբանական գիտական կենտրոնի բժիշկ-սրտաբանի և Միգրացիայի միջազգային կազմակերպության բժշկական բաժնի աշխատակցի աշխատանքը։

1993-1996 թվականներին աշխատել է Ֆրանսիայում Ռուսաստանի Դաշնության դեսպանությունում, որպես բժիշկ համագործակցել է Փարիզի առաջատար բժշկական կենտրոնների հետ

1996 թվականից նա աշխատել է Միացյալ Նահանգներում, որտեղ ավարտել է Նյու Յորքի պետական ​​համալսարանի բժշկական կենտրոնի օրդինատուրան՝ ընդհանուր բժշկություն մասնագիտությամբ։ 2000 թվականին ԱՄՆ-ի բժշկության կոմիտեի կողմից նրան շնորհվել է բարձրակարգ բժշկի կոչում։ Ամերիկյան բժշկական ասոցիացիայի և բժիշկների ամերիկյան կոլեգիայի անդամ է։ 2000 թվականին վերադարձել է Ռուսաստան։

2000 թվականից Մյասնիկովը սկսել է աշխատել Մոսկվայում որպես Ամերիկյան բժշկական կենտրոնի գլխավոր բժիշկ, ապա իր կողմից ստեղծված ամերիկյան կլինիկայում՝ որպես գլխավոր բժիշկ։

2009-2010 թվականներին նա Կրեմլի գլխավոր բժիշկն էր։  Այդ նույն ժամանակահատվածում իր ուժերը փորձել է որպես «Բժիշկ կանչել ե՞ք» հաղորդման հաղորդավար, որը հեռարձակվում էր «Երրորդ ալիք»-ով  (այնուհետև  «ТВЦ» հեռուստաալիքով)։ Սկսել է վարել Վլադիմիր Սոլովյովի և Աննա Շաֆրանի բժշկական բաժնի «Լրիվ կապ» ծրագիրը «Վեստի FM» ռադիոյով (այս վերնագիրը պահպանում է մինչ այժմ)։

2013 թվականի մարտի 1-ից «Россия-1» հեռուստաալիքով հեռարձակվող «Գլխավորի մասին» հաղորդումն է վարում։ Հաղորդումը պայմանական պայմանականորեն անվանվում էր «Հարցրեք բժշկին»։

Հաճախ որպես հյուր մասնակցում է «Россия-1» հեռուստաալիքի «Երեկոն Վլադիմիր Սոլովյովի հետ» հաղորդմանը։

2017 թվականի հունիսի 7-ին Ալեքսանդր Մյասնիկովը պարգևատրվել է «Մոսկվայի վաստակավոր բժիշկ» պատվավոր շքանշանով՝ առողջապահության զարգացման գործում ունեցած մեծ ավանդի համար։

Մոսկվայի Հասարակական պալատի անդամ է։ 

2018 թվականի նախագահական ընտրություններում եղել է Վլադիմիր Պուտինի վստահված անձը, հետո Մոսկվայի քաղաքապետի ընտրություններում՝ Սերգեյ Սոբյանինի վստահված անձը

2020 թվականին Մյասնիկովը նշանակվել է Տեղեկատվական կենտրոնի խոսնակ, որը վերահսկում է Մոսկվայում կորոնավիրուսի հետ կապված իրավիճակը։

Քսենիա Սոբչակին տված հարցազրույցում Մյասնիկովն ասել է, որ թույլատրելի է համարում սպանել վիրավորանքի համար։

2020 թվականի մայիսին լրագրող Իրինա Շիխմանը բժշկին մեղադրել էր այն բանում, որ նա, լինելով համավարակի գծով գլխավոր շտաբի հասարակայնության հետ կապերի պատասխանատու, պատրաստ է թեմայի շուրջ հարցազրույց տալ միայն կոմերցիոն  պայմաններով։ Խոսքը գնում էր 88 հազար ռուբլու մասին։  Լրագրողը պնդում է, որ ինքը ձայնագրություն ունի  բժշկի օգնականի հետ, որը նշել է նման պայմանները։ Ինքը՝ Մյասնիկովը, այս պատմությունը համարում է սադրանք՝ միաժամանակ հաստատելով, որ օգնականի և լրագրողի զրույցը տեղի է ունեցել։ «Ինչպես պարզվեց, նա իրոք ստացել էր նման զանգ, սակայն ես բոլոր մանրամասներն ու դրդապատճառները թողնում եմ նրա խղճի և պատասխանատվության վրա։ Ինձ ոչ օգնականս, ոչ էլ մեկ ուրիշը տեղյակ չեն պահել։ Ինպես  ես հասկացա, զանգը լուրջ չեն ընունել»։

2020 թվականի մարտիի 30-ից վարում է «Շնորհակալություն բժիշկ» հաղորդումը «Սոլովյով լայվ» յութուբյան ալիքով։ 2020 թվականի հունիսի 6-ից  «Россия-1» հեռուստաալիքով հեռարձակվող «Բժիշկ Մյասնիկով» ամենշաբաթյա հաղորդման վարողն է։

Անձնական կյանք 
Համալսարանի չորրորդ կուրսում Մյասնիկովը ամուսնացել է Իննա անունով աղջկա հետ, ամուսնությունը երկար չի տևել։

Երկրորդ կինը՝ Նատալյա Մյասնիկովան (ծնված. 1954 թվականին), որի հետ Ալեքսանդրը հանդիպել և ծանոթացել է աշխարհիկ ընդունելություններից մեկում։ Նատալյան ավարտել է Մոսկվայի պատմա-արխիվային համալսարանը, աշխատել Է ՏԱՍՍ-ում։

Որդին՝ Լեոնիդ Մյասնիկովը, ծնվել է Փարիզում 1994 թվականին, ունի Ֆրանսիայի քաղաքացիություն, սովորում է Սորբոնի համալսարանում՝ որպես դեղագործ։

Աները՝ Ալեքսանդր Պետրովիչ Կոլպակչին (ծնված 1925 թվականին), ինժեներ-տեխնոլոգ է և գյուտարար գարեջրի արտադրության ոլորտում։

Մյասնիկովն ունի արտամուսնական դուստր՝ Պոլինան։

Ծանոթագրություններ

Արտաքին հղումներ 

 Официальный сайт «Клиники доктора Мясникова». // myasnikov-clinic.ru
 Александр Мясников. Биография и фильмография.  Телеканал «Россия-1» // russia.tv
 Серия книг «О самом главном с доктором Мясниковым». // book24.ru

Բժիշկներ այբբենական կարգով
Բժշկական գիտությունների դոկտորներ
Բժշկագիտությունը Հայաստանում
Խորհրդային հասարակական գործիչներ
Խորհրդային գիտնականներ
Խորհրդային գրողներ